Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Rakúsko, Graz 	
Organizátor:	Európske centrum pre moderné jazyky Rady Európy 	
Termín:	13. 6. – 16. 6. 2022	
Účel:	Výročné zasadnutie členov Správnej rady Európskeho centra pre moderné jazyky Rady Európy 	
Rokovací jazyk:	anglický jazyk, francúzsky jazyk	
	
Rámcový program
13. 6. 2022 – cesta Bratislava – Graz
14. 6. 2022 – 1. deň zasadnutia 
15. 6. 2022 – 2. deň zasadnutia
16. 6. 2022 – cesta Graz – Bratislava                     	
	
Stručný priebeh	
31. zasadnutie Správnej rady Európskeho centra pre moderné jazyky Rady Európy (ďalej i Rada) sa uskutočnilo 14. – 15. júna 2022 v hybridnom formáte za účasti zástupcov z 29 krajín. Na zasadnutí Rady sa zúčastnilo maďarské zastúpenie po prvý raz od opätovného pristúpenia Maďarska k Čiastočnej dohode v novembri 2021. Zasadnutie poskytlo príležitosť prediskutovať celkový rámec nového programového obdobia Európskeho centra pre moderné jazyky Rady Európy (ďalej i ECML) so začiatkom v roku 2024 a postup zhromažďovania národných priorít v jazykovom vzdelávaní, ktorý bude základom pre budúcoročnú výzvu na predkladanie projektov. 

Členom Rady boli poskytnuté aktuálne informácie o prebiehajúcej práci ECML vrátane:
-	realizácie prvej letnej akadémie  ECML, ktorá sa s podporou Európskej komisie uskutoční 4. – 8. júla 2022 pod názvom „Inšpirujúca inovácia v európskom vzdelávaní učiteľov jazykov“;
-	iniciatívy „Budúcnosť jazykového vzdelávania vo svetle Covid“, ktorá v súčasnosti prebieha so zameraním na hlas žiakov a študentov ponúkajúc im kanál na rozprávanie ich príbehov a vyjadrenie názorov na to, ako pandémia ovplyvnila ich učenie sa jazykov;
-	prípravy Európskeho dňa jazykov 2022, ktorého mottom je „Váženie si všetkých jazykov v Európe“ a série spôsobov ďalšieho zdôrazňovania viacjazyčnosti v práci ECML.
Vzhľadom na situáciu na Ukrajine, berúc na vedomie nové webové sídla podporujúce (jazykovú) integráciu utečencov z Ukrajiny, Rada rozhodla, že odborníci na jazykové vzdelávanie z Ukrajiny by mali byť pozvaní participovať na aktivitách ECML na rovnakom základe ako členské štáty ECML pre aktuálne programové obdobie.

Počas zasadnutia sa členovia Rady zúčastnili webinára, ktorý bol zameraný na Odporúčanie Rady ministrov členským štátom o význame viacjazyčného a interkultúrneho vzdelávania pre demokratickú kultúru (prijaté Výborom ministrov školstva Rady Európy dňa 2. februára 2022). Webinár vysvetlil pozadie odporúčania – jeho východiská, štruktúru, dôvody prijatia, kľúčové posolstvá a počiatočné opatrenia na implementáciu. Tento webinár predstavuje prvý zo série webinárov, ktorých realizácia je plánovaná na školský rok 2022/2023. Jednotlivé webináre budú skúmať špecifické aspekty predmetného odporúčania a ich dôsledky pre rôzne cieľové skupiny. Záznam z webinára je dostupný na: https://www.youtube.com/watch?v=u7b_e4h6ps0 
Na obdobie rokov 2023 – 2024 Správna rada ECML opätovne zvolila p. Claire Extramiana (Francúzsko) za predsedníčku Rady a p. Pille Põiklik (Estónsko) za podpredsedníčku Rady. Do predsedníctva boli zvolení p. Bronka Straus (Slovinsko) a p. Matthias von Gehlen (Nemecko). 
	
Odporúčania a závery	
Odporúčania na nadnárodnej úrovni:
-	Pokračovať v aktívnej participácii na činnostiach a úlohách ECML v rámci členstva SR v ECML v súlade s harmonogramom a požiadavkami tejto medzinárodnej inštitúcie.  
Odporúčania na národnej úrovni:
-	V oblasti tvorby jazykovej politiky implementovať Odporúčanie Rady ministrov členským štátom o význame viacjazyčného a interkultúrneho vzdelávania pre demokratickú kultúru, dostupné na: 
https://search.coe.int/cm/Pages/result_details.aspx?ObjectID=0900001680a563ca.   
-	V rámci procesu učenia sa a vyučovania cudzích jazykov využívať nástroje vytvorené ECML, nakoľko ich hlavných cieľom je podpora kvality jazykového vzdelávania. 
-	Podporovať spoluprácu s ECML, ako aj disemináciu výstupov jednotlivých programových období ECML.  	
Očakávaný prínos	
Informácie nadobudnuté počas pracovnej cesty sú prínosom pre prácu členky Správnej rady ECML, národnej kontaktnej osoby za SR pri ECML, podporu jazykového vzdelávania v SR.  
	
Prehľad prinesenej dokumentácie a miesto jej uloženia	
 - 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce a európskych záležitostí MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracovala: PhDr. Denisa Ďuranová 	
Dátum: 	
Správu schválila: Mgr. Miroslava Hapalová, riaditeľka ŠPÚ